**Pitpalacul**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pitpalacul

Mai dincolo, spre livadă

Lângă-o margine de lac,

Glas a fost în primăvară

C-a sosit din nou în ţară,

De cu zori când toate tac

Cântul drag, de Pitpalac.

Şi-a pus cuibul în grăbire

Într-un lan verde de grâu,

- Şi-acolo puii-au crescut

Şi cu drag i-a-ntreţinut -

Lângă-un şipot de pârâu

Până spicu-a fost la brâu.

Şi după ce-a fost secerat

Lanul rămânând mirişte,

Şi-a luat puii, şi-a plecat

Mai aproape, lângă sat,

Într-altul de porumbişte

Siguri putând să se mişte.

O! Şi-n fiece dimineaţă

Cântul său ne-nveseleşte

Cu strigarea sa pe nume,

Să trezească doru-n lume,

Cum că vara se sfârşeşte

Şi toamna se pregăteşte.

Toţi spre ţările mai calde

Îşi simte acum plecarea;

Familia-i, mult mai mare

Şi-are atâta, de zburare,

Până ce vor trece marea

Scrutând cu iubire zarea.

Le-a pus Tatăl în instinct

Timpul când s-or despărţi

De-ale ţării, - plaiuri dragi,

Cu codrii de brazi şi fagi -

Spre-alte locuri, de-a trăi

Pân-ce-acas’... vor reveni.

Flavius Laurian Duverna

12 august 2014